AlexejDobrolubov/national_council_slovak_2010 huggingface dataset:
52. schôdza NR SR - 2.deň - A. dopoludnia
Dátum: 2026-05-27
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Čo sa týka výživného. Vrátil by som sa k tomu, čo urobila súčasná vláda, že zobrala 200 eur na dieťa. Keď si zoberiete štatistiku, ktorá vyšla včera, tak vidíte, že dramaticky schudobneli najmä rodiny s deťmi za súčasnej vlády, pretože prišli o daňové výhody na dieťa. To je fakt. To je fakt. Čiže ja by som na vašom mieste sa zaoberal vecami, ktoré ste zrušili, ktoré boli prospešné a máte na to dve štúdie. Prvá hovorila, že v čase inflačnej krízy rodiny prosperovali práve vďaka 200 eur na dieťa a dokázali prekonať všetky krízy. A druhá, ktorá vyšla včera, je, že rodiny za vás najviac schudobneli. Čiže za predchádzajúcej vlády si najviac polepšili a za súčasnej vlády najviac schudobneli. Ale nie na Slovensku, v rámci celej Európy. Takže to je váš výsledok práce s rodinami, keď vám už ide tak o blaho detí. Druhá vec je sobášenie poslancov. Tak ja neviem, mám pocit, že pán Danko už asi teda nevidí žiadne iné problémy na Slovensku, len tieto, keď ho zaujíma, aby poslanci sa potuľovali po svadbách. Oni tu majú sedieť. A nemať mesačné ani trojmesačné voľná. Oni majú byť v Národnej rade a prijímať zákony, ktoré pomáhajú ľuďom. To je to, čo majú robiť poslanci a to je to, čo si neplnia na prvom mieste, pán Danko. Poslanec Dušenky
49. schôdza NR SR - 12.deň - A. dopoludnia
Dátum: 2026-04-30
Poslanec: Jakab, Július (SLOVENSKO)
Druh vystúpenia: Vystúpenie

124. Aha, ospravedlňujem sa, zobral som si opačný papier. Sekundu mi dajte, prosím. (Krátka pauza.) Ďakujem veľmi pekne. Tak ospravedlňujem sa. Ešte raz oprava. Iný návrh zákona. Samozrejme aj ten je podstatný, aby sa nepilo v parlamente, ale druhý teda, ktorý predkladáme dnes, je o tom, aby bolo zakázané používanie alkoholických nápojov v herniach. Teda aby bolo jasné, že sa nezneužívajú ľudia a ich stav v nejakom omámení na to, aby prehrali viac peňazí. Dobre viete, že v tých herniach prebiehajú také rôzne aj welcome drinky alebo neobmedzené pitie počas hrania, ktoré je akoby aj hradené herňami. To ale vplýva na to, ako hráči prehrávajú sumy, obrovské. Častokrát sú z toho spôsobované rozvraty rodín a myslím si, že na tomto by sme sa mohli aj celospoločensky zhodnúť aj ako opozícia a koalícia. Takže poprosím, pán predseda, keby ste otvorili potom rozpravu. Ďakujem veľmi pekne.
49. schôdza NR SR - 12.deň - A. dopoludnia
Dátum: 2026-04-30
Poslanec: Jakab, Július (SLOVENSKO)
Druh vystúpenia: Vystúpenie

122. Vážené dámy, vážení páni, predkladám na rokovanie návrh zákona, ktorým by sme zamedzili požívaniu alkoholických nápojov aj teda omamných látok v priestoroch Národnej rady. Podľa mňa je to taká akože elementárna slušnosť hlavne voči všetkým ľuďom na Slovensku, ktorí chodia do práce a musia fúkať, a potom tu vidíme najvyšších ústavných činiteľov, ktorí v práci bývajú častokrát pod vplyvom. A... (Reakcia spravodajkyne.) Áno? Ukáž. Ja som si zobral zlý zákon, sekundu.
49. schôdza NR SR - 12.deň - A. dopoludnia
Dátum: 2026-04-30
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

112. Ďakujem veľmi pekne za vystúpenie pánovi Dušenkovi. Tak ako hovoríš, presne a znova vlastne opakuješ tú vec, čo hovorí najväčší zástanca tých dvojnásobných platov, minister Takáč, ktorý sa tu síce bil do pŕs, ako znížiť ceny potravín a ako on zatrasie s tými reťazcami a zníži všetky ceny, a nakoniec neurobil nič, akurát prišiel o stovky miliónov eur z eurofondov. Jedna kauza za druhou, tam má, obhajuje dotácie na všetky tie smerácke vily, ktoré boli z výzvy ich volebného obdobia, a ešte sa to snaží zhodiť aj na niekoho iného. On je úplne čarovný v tomto a potom sa tam vlastne červená, nevie odpovedať na jednoduché, základné otázky. Takže máš pravdu, nemá kožu na tvári, už tak aj vyzerá pomaly a minimálne sa tak aj správa.
49. schôdza NR SR - 12.deň - A. dopoludnia
Dátum: 2026-04-30
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

80. Ďakujem kolegovi Dušenkovi za jeho vystúpenie. Áno, je to tak, ako si hovoril, čo sa týka Policajného zboru, je zneužívaný a tak ako som hovoril aj v predchádzajúcej faktickej poznámke, toto sa nedialo za čias vlády v roku 2020 a ´23, aj keď súčasná vládna garnitúra si na tom postavila kampaň, aj keď to vehementne opakovali. Oni len zakrývali to, že policajti mali rozviazané ruky a že sa normálne vyšetrovalo. A každému súdnemu človeku na Slovensku je jasné, že tie podvody za tie roky, čo tu boli smerácke vlády, sa jednoducho vyšetrovali a že ich bolo veľa, že o tom ľudia počúvali tak ako teraz a súčasné vlády každý jeden deň. A ja verím, že tak, ako sa vyšetrovalo ´20-´23, takže príde čas, kedy aj všetky tieto kauzy, o ktorých tu počúvame každý jeden boží deň, že už normálne nie je ani človeka, ktorý by to hádam všetko spočítal. To už ani umelá inteligencia nedáva. To už normálne sa jej prehrievajú všetky servery. Ako každý jeden deň sa tu kradnú milióny, miliardy unikajú, zatiaľ čo súčasná vláda, nevidím, že by riešila aspoň, aspoň problémy ľudí. Nič. Proste viete, to je, tí ľudia normálne že aspoň by čakali, že niečo aj im dáte, ale vy im proste len beriete, beriete, rozhadzujete, drancujete ten rozpočet a nakoniec ešte zdierate aj všetkých obyvateľov na Slovensku. Čiže preto vám hovorím, že idete prehrať najbližšie voľby. Ja viem, že to viete, ale to bude taká mobilizácia, taká podobná, ako bola v Maďarsku, ktorú si ľudia uvedomia, aj vaši voliči sklamaní a oklamaní, ako ste im tie peňaženky vydrancovali a že ste nič pre nich neurobili. To je to, čo vás čaká. Ja sa na to veľmi teším, pretože potom konečne môžeme dobiehať v ekonomike napríklad také Poľsko. Zatiaľ čo vy ste nás úplne zničili, tak oni nás predbehli o 300 km. A musíme sa pozviechať. Ďakujem.
49. schôdza NR SR - 12.deň - A. dopoludnia
Dátum: 2026-04-30
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

72. Keď sa bavíme o ovplyvňovaní, vyšetrovaní a o tom, ako sa zneužíva polícia, ako sa zneužívajú vyšetrovatelia, tak jasne sme to videli aj celý tento plán na nahrávkach v poľovníckej chate Čifáre. Ja viem, že mnoho ľudí na Slovensku nemalo toľko času si to celé vypočuť alebo pozrieť, ale stačí vám pozrieť si tie úryvky, ktoré sú bežne dostupné na internete a zistíte, kvôli čomu robili všetko to, čo robili v predvolebnej kampani, kvôli čomu boli ochotní sľúbiť lacnejšie potraviny, energie, normálne pečené holuby do úst, že vám budú padať z neba, čokoľvek boli ochotní sľúbiť, len aby sa opäť dostali k moci, čokoľvek boli schopní použiť, aj trolov z Ruska, to je úplne jedno. Teraz sa im musia zavďačovať za to. Aj pomoc Viktora Orbána. Všetko boli ochotní urobiť, len aby sa dostali naspäť do funkcií, pretože sa báli rozviazaných rúk vyšetrovateľov, pretože sa báli toho, že viac ako 40 ľudí bolo právoplatne odsúdených a že donášali na seba navzájom a donášali aj na tých najvyššie. A jasne hovorili, že treba oslobodiť aj Dušana Kováčika, čo sa im nakoniec podarilo, že potrebovali poznižovať trestné sadzby, že potrebovali začať prenasledovať čurillovcov, že potrebovali rozložiť Policajný zbor, zastrašovať prokurátorov, zastrašovať sudcov, hovoriť o tom, že zrušia aj trestný súd. Zrušili špeciálnu prokuratúru, rozprášili NAKA. Toto všetko bola ich taktika na to, aby sa dostali k moci a aby ošetrili svoje boľavé rany, aby už nikto z nich nikdy nemusel ísť do žiadnej väzby, aby nikto z nich nemohol byť odsúdený. Kvôli tomuto to všetko robia a kvôli tomu aj Tibor Gašpar teraz vyskakuje 1,20 m, keď sa blíži jeho kauza Očistec. Pretože tam sa podozvedá celé Slovensko, ako fungujú tieto mafiánske vlády, ktoré nám tu vládnu už štvrtýkrát, 15 rokov z tridsiatich troch, čo táto krajina funguje. A môžeme to vidieť každý jeden deň nielen na tendroch, ale aj na tom, ako sa tu ohýba právo. Čestní ľudia sú prenasledovaní, zatiaľ čo mafoši si užívajú kráľovské platy.
49. schôdza NR SR - 12.deň - A. dopoludnia
Dátum: 2026-04-30
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

60. Ďakujem za, za to, že Roman Mikulec ako jediný sa poriadne stará o tých policajtov, aj keď bol minister vnútra, aj teraz s nimi komunikuje a snaží sa prinášať riešenia. Zatiaľ, zatiaľ čo Šutaj Eštok prináša akurát tak kšefty. Áno, všetci sme počuli o hasičských autách za 50 miliónov, aj o tých košeliach z kávových zŕn za 30 miliónov. A pamätáme si aj na poradenské služby za 40 miliónov eur alebo na predražený nákup počítačov, kde len predraženie sa odhadovalo na 122 miliónov eur. Tak na toto peniaze sú, ale na policajtov, záchranárov peniaze nie sú. Peniaze sú na dvojnásobný plat Šutaja Eštoka. Peniaze sú na zvyšujúce sa platy úradníkov na ministerstve vnútra, ale pre policajtov, ktorí sú v teréne, ktorí tam makajú, ktorí v zime mrznú, ktorí sú v prvom kontakte aj s tými agresívnymi ľuďmi častokrát, tak na nich nie je nič. A viete čo? On im dal jednorazovú odmenu. Jednorazovú odmenu im dal 500 eur a viete kedy? Tesne pred prezidentskými voľbami, aby si kupoval hlasy, aby normálne zabezpečil Pellegrinimu zopár hlasov, kde by mu tam hodili, aby ho dostali, podvodníka jedného na, do toho prezidentského paláca. No toto je celý Šutaj Eštok. Na seba myslí, na svoje kšefty, o policajtov sa nestará, hodí im ohlodanú kosť, iba keď od nich chce, aby volili Pellegriniho, a potom ešte rozoberá celý Policajný zbor, tak ako to vidíme pri čurillovcoch, ktorým nepoužíva na nič iné ministerstvo vnútra, len na to, aby sa im pomstil. Aj tá jeho pomsta nevychádza, pretože musí platiť ešte aj obrovské pokuty. Namiesto toho, aby policajtom zvýšil platy, musí platiť pokuty za svoje prehraté jednania s Úradom na ochranu oznamovateľov alebo potom ešte aj z vlastných peňazí za to, ako ohováral čurillovcov. Je to hanba a na klát položil akurát tak stranu HLAS, ktorú aj dobre zareže, dúfam. (Potlesk.)
49. schôdza NR SR - 12.deň - A. dopoludnia
Dátum: 2026-04-30
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

10. Ďakujem veľmi pekne za vystúpenie pánovi poslancovi Dušenkovi. Ty si tam hovoril aj o ministrovi Takáčovi. Ten je úplne podľa mňa najčarovnejší v tom obhajovaní dvojnásobných platov ministrov, keď rozpráva o tom, ako mu teda chodí 7 400 v čistom a že mu teda prišlo jedenkrát o stovku nižšia výplata, aj keď je pravda, že im sa platy budú zvyšovať, aj sa im zvyšujú, oni neprišli ani o jedno euro. A to je tá tragédia voči všetkým ľuďom na Slovensku tvrdo pracujúcim, pretože im sa čisté mzdy znížili. No ale takým ministrom sa zvýšia, ktorí na nich tie konsolidácie uvaľujú. No a potom, keď počúvame, že manažéri v poľnohospodárstve zarábajú štyri alebo päťkrát viac ako minister, tak ja sa pýtam, že keď on zarába teda 7 400 v čistom, tak ktorí manažéri na Slovensku v pôdohospodárstve zarábajú 28 300 – 35 000 eur v čistom mesačne? Ja mám pocit, že si pomýlil planétu tento človek, na ktorej žije. To bude asi niečo také ako Erik Tomáš, ktorý rozprával o tom, že mlieko stojí štyri eurá, nie? Alebo podobné drísty. Oni sú úplne odtrhnutí od reality. Však nečudo, keď tam počúvame o všetkých tých kauzách každý jeden deň, ako sa tam strácajú milióny aj na ministerstve pôdohospodárstva, ako prichádzajú eurofondy, ako je totálne neschopný riadiť to ministerstvo. A potom, keď sa ho ešte novinári pýtajú nejakú úplne jednoduchú otázku, tak sa tam priblblo smeje na tie kamery ako zmyslov zbavený. Ako ja keď som to videl aj včera, keď sa ho pýtali na to, ako zamestnáva niektorých, niektorých ľudí z prostredia tých influencerov, tak nevedel na to odpovedať. Podľa mňa tak tri minúty si tam rehnil, až mu musel dokonca Glück poradiť, že čo má povedať. No tak to je už hanba, keď vám musí Glück hovoriť, čo máte rozprávať pred kamerou.
49. schôdza NR SR - 11.deň - B. popoludní
Dátum: 2026-04-29
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Nemyslím si, že je to normálne zvyšovať si platy, keď hovoríte o tom, že je rozvrátený rozpočet. Nemyslím si, že je normálne zdvojnásobovať svoju vlastnú mzdu a dokonca ju obchádzať tým, že si zvyšujem paušálne náhrady, aby sa dokonca nemuseli zdaňovať. To nemá nikto na Slovensku takú výhodu. Zobrímatelov, že by si prišli do roboty a povedali by si, že si môžu zdvojnásobiť plat. A ešte ani to navýšenie sa nebude zdaňovať. Doživotná renta je podľa mňa absolútna blbosť. A to, čo hovoril aj pán Macášek, je jednoducho hľadanie dôvodov, prečo by mohla táto vláda si navýšiť platy, ale neviete ich ani sám obhájiť, pán Vácašek. Pretože nikto nezhumploval krajinu tak, ako to urobila vláda Roberta Fica č. 4. A jediné, čo ste dokázali, je, že si zvýšili dvojnásobné platy, že si schválili doživotnú rentu, že znížili spravodlivosť, ošklbali celý národ. A dokonca ešte idú preč eurofondy, miliardy eur, ktoré môžu pomôcť rozvoju SR. A keď ste hovorili o tom, že ale tú rentu si Robert Fico zaslúži ako jediný zo všetkých premiérov, možno vám poviem také prekvapenie. Nikto z ostatných premiérov na Slovensku nemá záujem o doživotnú rentu. Vy ste to schválili Robertovi Ficovi ako nejaký honor, ktorý si zaslúži za to, že zničil počas 15 rokov Slovenskú republiku, ktorú budeme musieť dávať ďalších 15 rokov do poriadku.
49. schôdza NR SR - 11.deň - B. popoludní
Dátum: 2026-04-29
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Pán poslanec Macášek, naozaj ste sa posnažili, tak aspoň niečo ste našli, teda z toho, čo sme nestihli splniť za tých 3,5 roka, čo sme mali pandémiu, čo sme mali Richarda Sulíka, ktorý trikrát dokopy povalil vládu, ale. Poďme, poďme úplne v pohode k tomu. Ja to aj priznám, viete, pretože. Niektoré z tých bodov. Sa. Jednoducho nestihli splniť aj kvôli tomu, že niektorí z koaličných kolegov. Nám nakoniec za to nechceli hlasovať. Ale to je iná pesnička. Ja vám chcem povedať, že viete, čo sa stalo? My sme mali program predvolebný, ktorý mal niečo vyše 800 bodov. A z tých 800 bodov sme prijali takmer 400. Viete, aký ste mali vy predvolebný program? Áno, pomerne rozsiahly. Takmer nič ste tam nepovedali konkrétne. A splnili ste z toho, viete čo? Nula. My sme dali 200 eur na dieťa, dali sme rodičovský dôchodok. Dali sme 13. a 14. dôchodok, dvakrát sme valorizovali dôchodok. Áno, dôchodcom, na ktorých sa vy vyhovárate. Zvýšili sme platy zdravotníkom aj učiteľom. Historicky, to sa im nikdy nesnívalo. Počas toho najťažšieho obdobia. Aj v zdravotníctve s polovičným rozpočtom sme to dokázali. Aký máte vy teraz. A pritom iba lynčujete ľudí. Ktorí si musia všetko platiť. Včasné operácie. To, čo ste hovorili. Sme naozaj aj prijali. A viete, kto to stopol? Pani ministerka Dolinková, ktorá, keď prišla na Ministerstvo zdravotníctva, poslúžila ako prvé oligarchom. Ktorí majú zdravotné poisťovne, a odložila. To naše opatrenie, aby ľudia, ktorí mali rakoviny, nádorové ochorenia, sa jednoducho ani nedostali na operáciu. Pretože na tom zarábajú zdravotné poisťovne a oligarchovia, ktorí sú vám v pozadí. Takže vy mi, prosím, nehovorte o tom. Čo my sme splnili alebo nesplnili. My sme splnili nadrámec. Miliardy išli ľuďom do peňaženiek cez energopomoc a cez všetky opatrenia. Áno, aj cez tú lotériu. Lebo lotéria stála 26 miliónov eur, ale všetka išla ľuďom. Zatiaľ čo vy. Lotériu robíte akurát tak svojim oligarchom a svojim. Pussy pajtašom, ktorí sú v pozadí a ktorí financujú vaše strany a vaše kampane. Taká je pravda o tom, čo sme urobili my a čo ste neurobili vy.
49. schôdza NR SR - 11.deň - B. popoludní
Dátum: 2026-04-29
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Žiadny 13. dôchodok neexistuje, treba si povedať, pretože. Vy ste teda síce prišli s tou témou 13. dôchodku, ale. Vy ste z neho spravili dávku. Ja si pamätám, ako ste tu vykrikovali, že. Ďakujem. Matovič síce dal prvý 13. dôchodok, vyplatil. Ľuďom na Slovensku. Ale to nie je 13. dôchodok, to je dávka, lebo to nie je plný 13. dôchodok. Čo ste spravili v konsolidácii, však ste zmrazili tie 13. dôchodky, ste z toho spravili dávku. Vôbec sa nezvyšujú. Ste ošklbali vlastných dôchodcov, vlastných voličov, ste ošklbali. Ešte sa smejete do tváre. Vy im hodíte. Ohlodanú kosť a potom ich skasnete a okradnete ich zo zadného vrecka. Na tých všetkých zdražených potravinách a na tých. Konsolidačných opatreniach. Ktoré ste zaviedli. A tú dražobu, ktorú ste na nich priviedli. Čiže prosím vás, vy nemáte právo hovoriť nič o 13. dôchodku. Pretože ste si ho spravili dávku. Zmrazili ste ho. Zobrali ste rodičovské dôchodky. Normálne ste tých dôchodcov ošklbali. Jak také kura pred tým, ako ho zarežete. A necháte ich krvácať. A platiť. Tú vašu dražobu, ktorú ste na nich priviedli. Infláciu, ktorá je rekordná. A všetky tie poplatky, ktoré ste zvýšili o 100, 200, 400 %. A nevedia sa ešte dostať ani ku lekárovi. Musia. Sa tam niekde. Postaviť do rady o 4. ráno. Ale váš minister zdravotníctva zatiaľ robí záchrankové tendre za 2 miliardy. Ktoré majú ísť. Do vačkov sponzorov strany HLAS. Všetci o tom viete. Ale nič s tým nerobíte. A to je tá vaša starostlivosť o dôchodcov. Vy ich normálne necháte. Ešte aj pred tými ambulanciami stáť od štvrtej rána. Aby sa dostali na poradie. A pritom dávate do zdravotníctva dvakrát viac. Peňazí, ako bolo v roku 2020 počas najhoršej. Pandémie. COVID-2019. Tak, kde sú tie peniaze? U vašich oligarchov, takže vy nič nerozprávajte o dôchodcoch. Ste sa na nich úplne vykašľali. Pán poslanec Polák.
49. schôdza NR SR - 7.deň - A. dopoludnia
Dátum: 2026-04-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Som sa chcel opýtať pána Lučanského a pána Danka, že čo sú toto za hlúposti. To sú normálne také hlúposti, ktoré nepomáhajú vôbec v Slovenskej republike a už vôbec nie obyvateľom Slovenska. Však aký zákon vy ste predložili, ktorý by normálne pomohol ľuďom na Slovensku? Lebo ja tu počúvam od vás len také tie frázy, také hlúposti. Ja mám pocit normálne, že tu lietajú tí dementori a oni vysávajú mozgy niektorým poslancom. A čo je toto za sprostosť, prosím vás? Že na Slovensku musí byť všetko slovenské, kultúra musí byť neinač, len slovenská, obecná polícia musí byť neinač, len slovenská, to, čo predkladáte teraz, len všetko musí byť slovenské. Čo Poliaci, Česi, Maďari žijúci na Slovensku, čo Rusíni? Všetko musí byť len slovenské a žiadne iné. Ale zatiaľ tu vidíme Roberta Fica, ktorý neváha v kampani navážať nelegálnych migrantov s pomocou Orbána. Potom tu vidíme Roberta Fica, ktorý neváha navážať moslimských Uzbekistancov alebo takých Vietnamcov na Slovensko. To je v poriadku, ale vy tu predkladáte sprostosti o tom, ako všetko musí byť neinač len slovenské, ale o tých Slovákov sa v skutočnosti nezaujímate. Pán Lučanský, pán Danko, vy máte tú Slovenskú republiku absolútne na háku. Vy len chcete z toho vytrieskať svoj nacionalistický kapitál. Vy nerozumiete ani tomu, čo predkladáte, ani aký to bude mať dosah, že teraz bude menej policajtov v obecnej polícii a že bude ľuďom nebezpečnejšie v tých uliciach. Vy na to absolútne kašlete, pretože podľa mňa nerozmýšľate nad tým ani, čo predkladáte, a hlavne ste dávno rezignovali na Slovenskú republiku a na to, aby ste im čokoľvek pomohli. Myslíte len na seba a na svojich kamošov. Pani poslankyňa Gažovičová.
49. schôdza NR SR - 7.deň - A. dopoludnia
Dátum: 2026-04-23
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem. Nesúhlasím s tým, že si tu robíte, čo chcete v parlamente. Ja úprimne povedané, ja som aj očakával, že to hlasovanie o katastri, že normálne ho spustíte ešte znovu, keď ste takí nemtaví, že neviete ani odhlasovať tak, ako ste sa dohodli. Ale druhá vec, čo robíte, pán Raši, však vy neuzavriete normálne prihlasovanie do rozpravy, necháte to bežať a potom, keď sa niekto prihlási, tak mu beriete jeho poradie. To je absolútny nonsens. Nerobí sa to v demokracii, ani žiadne slušné správanie to nie je. Zvykli sme si, že robíte čokoľvek v tomto parlamente, ale treba to povedať nahlas, že, pán Raši, toto sa naozaj nerobí, nerobí to nikto, keď sa dovolíte niekomu prihlásiť do rozpravy a potom mu poviete, že prihlásenie do rozpravy nie je. To je absolútny nonsens. Čiže prosím vás, pán Raši, keď už ste taký nemtavý, že neviete hlasovať v tej koalícii, tak nebuďte aspoň taký hlúpy, že tu budete brať slovo. Ďakujem. Nikto, keď sa dovolíte niekomu prihlásiť do rozpravy a potom mu poviete, že prihlásenie do rozpravy nie je, to je absolútny nonsens. Čiže prosím vás, pán Raši, keď už ste taký nemtavý, že neviete hlasovať v tej koalícii, tak nebuďte aspoň taký hlúpy, že tu budete brať slovo. Ďakujem. Pán poslanec, viete, že som povedal
49. schôdza NR SR - 6.deň - B. popoludní
Dátum: 2026-04-22
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Veľmi pekne za všetky faktické poznámky aj za to zhrnutie. Michal, máš pravdu, že, že to, čo sledujeme aj to, čo robí súčasná vláda, je nechutné v mnohých rozmeroch. Ja práve kvôli tomu, aj keď vidím teraz pána poslanca Ferenčáka, aj keď sa nám tie oči stretli, keď som rozprával o tých vilách na pobrežiach a keď som aj počúval jeho včerajšiu tlačovú konferenciu, ja by som chcel povedať, že, že. Pán Ferenčák, táto vláda sa vás bojí. A oprávnene sa vás bojí. Pretože vy viete veci, ktoré viete povedať a ja vás chcem vyzvať v mene všetkých ľudí na Slovensku, aby ste tak spravili, aby ste rozkryli to, ako fungovala táto vláda za mnoho, mnoho rokov, pretože si myslím, že si to ľudia na Slovensku zaslúžia. Myslím si, že v mnohom to, čo sa vám deje, aj vy cítite, že už to, že už to proste prešlo cez všetky medze a že by bolo dobré to povedať a možno aj označiť veci, ktoré sa tu diali. Preto ja vás chcem aj cez svoju faktickú poznámku teraz vyzvať k tomu, aby ste, aby ste neváhali. Tak ako sme včera pozerali vašu tlačovú konferenciu v podstate so zatajeným dychom a ja rád veľmi by som získal všetky tie adresy aj v Dubaji, úplne v pohode by som tam odletel aj hneď teraz, aby som to všetko ukázal ľuďom na Slovensku. Tak ja chcem požiadať, že poďte do toho, poďte do toho pre dobro Slovenska, pre očistu Slovenska. Nech sa to konečne už podarí a nech je spravodlivosti učinené zadosť. Ďakujem veľmi pekne. Pán poslanec Hargaš vystúpi.
49. schôdza NR SR - 5.deň - A. dopoludnia
Dátum: 2026-04-21
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

67. Ďakujem veľmi pekne za všetky faktické poznámky. Ja musím sa priznať, kolegovia, že strácam trpezlivosť s tou vládnou garnitúrou a s vládnymi poslancami. My sme tu svedkami hlasovania o jedenástej, kde oni si prinesú akékoľvek body chcú, oni si tu popresúvajú body lárom-fárom, oni si upravia časy, kedy sa má rokovať a potom zmiznú ako gáfor. Ale však tu nikto nie je okrem nás. Však tu nikto nie je, kto by sa zaujímal o 200 eur na dieťa, kto by sa zaujímal o podporu rodín, o podporu matiek. A ja hovorím, že strácam trpezlivosť s touto vládou, ale nielen ja. Všetci ľudia na Slovensku strácajú trpezlivosť s touto vládou, ktorá sa nezaujíma o nič iné, len sama o seba, o svoje napchaté vačky a o svojich kamarátov, oligarchov, aby sa im darilo a aby mali čo najviac. A ešte daňoví podvodníci, aby si čo najviac ukradli zo štátneho rozpočtu, aby čo najviac pokradli z tých daní, ktoré tam odvádzajú slušní pracovití ľudia. A ja strácam trpezlivosť s touto vládou. Ja sa už nemienim na nich pozerať, ako tu nič nerobia. Dávajú si mesačné, trojmesačné, šesťmesačné prázdniny, šesťtisícové platy, odmietajú si znížiť paušálne náhrady títo ministri, premiér, ktorý si zvýšil plat dvojnásobne, schválil si doživotnú rentu aj s prezidentom Pellegrinim, ktorý je len prázdny oblek a plní príkazy Fica, lebo tak to je! A strácam trpezlivosť a všetci ľudia na Slovensku, keď vidia tieto prázdne lavice za milióny eur, ktoré neustále musia platiť zo svojich mozoľov, zo svojich daní, ktoré sa neustále zvyšujú a ten Kamenický sa im ešte vysmieva, že majú piecť keksy a variť džemy. Ja strácam trpezlivosť aj so všetkými týmito kolegami, ktoré vidíte, ktorých vidíte za mnou, tých pár, myslím, že traja vládni poslanci, čo tu sedíte, vám hovorím, ako som tu, že dáme 200 % energie do toho, aby sme vás porazili v najbližších voľbách, aby sme sa, aby sme sa postarali o rodiny, ktoré vy ste zničili, aby sme znovu naštartovali Slovensko, aby sa tu čestným ľuďom žilo dobre. (Potlesk.)